Rokiškio psichiatrijos ligoninė

Rokiškio psichiatrijos ligoninė – psichiatrijos ligoninė Rokiškyje.

 Savybės 
Ligoninėje atliekamas priverstinių medicininių priemonių taikymas, specialaus stebėjimo sąlygomis, visos Lietuvos psichikos ligomis sergantiems pacientams, padariusiems socialiai pavojingas ar nusikalstamas veikas ir teismo sprendimu pripažintiems nepakaltinamais.https://www.rpl.lt/ligonines-misija/

Ligoninėje veikia 8 klinikiniai skyriai, kuriuose vienu metu gali gydytis iki 440 ligonių. 60 vietų Bendrosios psichiatrijos skyrius teikia pagalbą Rokiškio, Biržų, Anykščių, Zarasų ir Kupiškio rajonų gyventojams.

 Istorija 
Sovietmečiu Lietuvos gyventojai, padarę visuomenei pavojingą veiką ir pripažinti nepakaltinamais, gydyti Įsrutyje (Kaliningrado sritis).http://pbstin39.ru 

1991 m. gruodžio 17 d. Lietuvos Vyriausybės nutarimu Nr. 566 „Dėl specialiojo psichiatrijos skyriaus įsteigimo“, nuspręsta tokius ligonius gydyti Lietuvoje. Tam Rokiškio psichiatrijos ligoninėje įkurtas specialaus režimo psichiatrijos skyrius. Nuo tada jame gydyti nusikaltimus padarę psichikos ligoniai sustiprinto ir griežto stebėjimo sąlygomis. Bendro stebėjimo sąlygomis ligoniai buvo gydomi paprastose bendro tipo psichiatrijos ligoninėse pagal gyvenamąją vietą.

Daugėjant pacientų, 1993 m. įsteigtas priverstinio gydymo skyrius nebepatenkino šalies reikalavimų. 1997 m. ligoninę vizitavę Tarptautinės kalėjimų medicinos tarnybos ekspertai rekomendavo reorganizuoti priverstinai gydomų pacientų skyriaus veiklą.

2002 m. nutarta Rokiškio psichiatrijos ligoninėje sutelkti visus šalyje priverstinai gydomus pacientus. Tam sudarytas ligoninės rekonstrukcijos investicinis projektas, leidęs įrengti 270 vietų modernią priverstinai gydomų pacientų įstaigą. Nuo 2003 m. vykdyti ligoninės rekonstrukcijos darbai.

Nuo 2007 m. sutelktas visas Lietuvoje vykdomas stacionarinis priverstinis gydymas bendro, sustiprinto ir griežto stebėjimo sąlygomis. Ligoninė vienintelė šalyje įgijo specialiosios psichiatrijos licenciją, į ją perkelti visose kitose ligoninėse priverstinai gydyti pacientai.https://www.psichiatrija.lt/up/2016/07/psichiatrijos_zinios-2016-60.pdf

 Vadovai 
 1974–1978 m. Antanas Judickas
 1978–1991 m. Kazimieras Kęstutis Maselis
 1991–1996 m. Kęstutis MikučionisPsichiatrija. Vilnius: Vaistų žinios, 2003, 31 p. ISBN 9955-511-21-4.
 1996–2003 m. Antanas Judickashttps://rokiskiosirena.lt/naujiena/uuojautos/in-memoriam-daktarui-antanui-judickui-rokikio-psichiatrins-ligonins-fundatoriui
 Nuo 2003 m. Algimantas Liausėdas

 Šaltiniai 

Kategorija:Rokiškis
Kategorija:Lietuvos ligoninės
Kategorija:Psichiatrijos ligoninės
Kategorija:1974 metai